<classify> SERIKALI imezindua mwongozo ambao utasaidia kukabiliana na changamoto za ardhi.Changamoto hizo ni pamoja na migogoro ya matumizi ya ardhi, uharibifu wa mazingira na uvamizi wa misitu.Mwongozo huo ulizinduliwa na Naibu Katibu Mkuu Wizara ya Ardhi Nyumba na Maendeleo ya Makazi, Nicolaus Benjamin jana.Akizundua mwongozo huo ambao Wizara imeshirikiana na Shirika la Umoja wa Mataifa linaloshughulikia Chakula na Kilimo FAO, Benjamin amesema unakwenda sambamba na uzinduzi wa jukwaa la wadau watakaojadili mikakati ya namna ya kuutekeleza.Mwongozo huo ambao umetafsiriwa kwa lugha ya Kiswahili unatumiwa na nchi 13 za Afrika na kwa Afrika Mashariki kuna nchini mbili za Uganda na Kenya.Amesema pia mwongozo huo utasaidia pia kuongeza uhamasishaji kwa umma juu ya kuelewa wa masuala ya ardhi, uvuvi na misitu na changamoto mbalimbali katika sekta hizo.Alisema kwa sasa ardhi inayofaa kwa kilimo ni kilomita za mraba 440,000ambazo ni sawa na asilimia 47 ya eneo lote la nchi, ambapo asilimia 25 ya hilo ndilo linalotumika kwa ajili ya kilimo ambacho kwa asilimia kubwa ni kilimo cha kujikimu.Alisema kwa sasa serikali inafanya mapitio makubwa katika sera mbalimbali na kuziboresha ikiwemo sera ya taifa ya ardhi, sera ya kilimo, a sera ya misitu.Mwakilishi wa FAO, Fred Kafeero alisema sekta ya kilimo hapa Tanzania ni muhimu kwa minajili ya uzalishaji wa mazao ya chakula na biashara inayoinua wigo wa kupatikanaji wa fedha za kigenzina pia kuwezesha ajira.Alisema kwa sasa kilimo kinachanga takribani asilimia 25 ya Pato Ghafi la Ndani GDP na asilimia 30 ya mapato ya biashara ya nje na kinaajiri zaidi ya asilimia 65 ya nguvu kazi yote ya taifa.Amesema vikwazo katika ukuaji wa kilimo kwa kiasi kikubwa vinachangiwa na uwepo wa mfumo duni katika uzalishaji, kukithiri kwa migogoro ya ardi, uharibifu wa mazingira na madhara mengine ya sababu za kijamii na kiuchumi.Aidha, Kafeero amesema mwongozo huo umeanza kutumia mwaka 2012 na unawakilisha makubaliano ya pamoja nay a hiyari kimataifa katika kuboresha milki za ardhi, uvuvi na misitu.  <topic>: kitaifa 